Document ID: /roh_data/filtered/fineweb-2-filterrobots_roh.jsonl.gz/8026

Expensas spezialas da bun 390’000 francs hajan era engrevgià il quint da la bieraria, scriva il «Bündner Tagblatt» sin basa dal rapport annual. La raschun saja la decisiun da serrar il manaschi da bieraria la fin da settember. Senza quests custs fiss il minus stà quest onn da fatschenta circa tuttina aut sco ils davos onns.
Midà producziun senza success
L’idea da surdar la producziun da las bieras da Flem extern, a la bieraria Locher SA ad Appenzell, n’ha tenor il president dal cussegl d’administraziun Beat Glaus betg purtà il success spetgà. Malgrà questa mesira na sajan ils custs betg sa reducids. Plinavant è la successiun da Glaus anc adina averta, sco il «Bündner Tagblatt» scriva.
Ils acziunaris decidan
Entant che la bieraria ha sistì il manaschi la fin da settember, ha l’ustaria da la bieraria serrà sias portas la fin d’october. Davart l’avegnir da la bieraria decidan ils acziunaris a chaschun da la radunanza generala l’entschatta da december.
RR novitads 08:00